ตาลีบัน ยึดเมืองซานกิน ทางใต้ของอัฟกันได้เกือบทั้งหมดแล้ว
(ภาพ: AFP),นักรบกลุ่มตาลีบันยึดพื้นที่เมืองซานกิน ในจังหวัดทางใต้ของประเทศอัฟกานิสถานได้เกือบทั้งหมดแล้วเมื่อวันพุธ หลังจากต่อสู้กับกองทัพรัฐบาลมาหลายวัน,สำนักข่าวต่างประเทศรายงานว่า กลุ่มก่อการร้าย ตาลีบัน เข้าควบคุมพื้นที่ของเมืองซานกิน ในจังหวัดเฮลมานด์ทางใต้ของประเทศอัฟกานิสถาน ได้เกือบทั้งหมดแล้ว หลังจากบุกเมืองและเข้าต่อสู้กับกองทัพรัฐบาลอย่างรุนแรงตลอดช่วงหลายวันที่ผ่านมา โดย ส.ว.ท้องถิ่นระบุว่า ตาลีบันยึดสำนักงานตำรวจ และที่ทำการรัฐบาลไปแล้วในวันพุธ,ข่าวระบุว่า ตำรวจและทหารประมาณ 100 คน ลี้ภัยไปยังค่ายทหารซึ่งอยู่ห่างจากเมืองซานกินประมาณ 7 กม. และถูกปิดล้อมอยู่ที่นั่น โดย นายอาชูคุลเลาะห์ เจ้าหน้าที่ตำรวจนายหนึ่งเผยต่อสำนักข่าวบีบีซีว่า เมืองซานกินทั้งเมืองถูกกลุ่มติดอาวุธควบคุมไว้หมดแล้ว พวกเขาไม่เห็นความช่วยเหลือเลย เนื่องจากกำลังหนุนถูกส่งมาทางอากาศในระยะใกล้ แต่ถนนทุกสายถูกปิดกั้นเอาไว้หมด และตอนนี้มีผู้บาดเจ็บจำนวนมากที่ค่ายทหารแห่งนี้ที่ต้องอพยพอย่างเร่งด่วน,ด้าน นายคารี ยูซุฟ อาห์มาดี โฆษกของกลุ่มตาลีบัน กล่าวอ้างในวันพุธว่า ศูนย์กลางเขตซานกิน, สำนักงานตำรวจ และอื่นๆ ตกอยู่ใต้การโจมตีของนักรบมูจาฮิดีน และในวันนี้ ด้วยความกรุณาของพระเจ้า เขตนี้ได้ถูกยึดโดยนักรบมูจาฮิดีนอย่างสมบูรณ์แล้ว,แต่ นายมาซูม สตานิคไซ รักษาการรัฐมนตรีว่าการกระทรวงกลาโหมของอัฟกานิสถานเผยต่อผู้สื่อข่าวที่เมืองหลวงกรุงคาบูล โดยอธิบายว่าสถานการณ์ในจังหวัดเฮลมานด์ยังอยู่ในขั้นบริหารจัดการได้ และได้ส่งกำลังเสริมกลุ่มใหม่ไปช่วยเหลือแล้ว,อย่างไรก็ตาม นายฮาจิ ดาอุด ประธานสภาประชาชนเมืองซานกินตอบโต้คำพูดของนายสตานิคไซว่า คนที่ครอบครัวหรือญาติพี่น้อง และพ่อแม่ไม่ได้ต่อสู้อยู่ในแนวหน้า พวกเขาก็มักจะพูดว่าสถานการณ์ในพื้นที่นั้นๆ ไม่อยู่ในอันตราย คนที่แสดงความเห็นแบบนี้ไม่สนใจจะปกป้องจังหวัดเฮลมานด์ นายดาอุด เผยด้วยว่า ผู้อาศัยในเมืองซานกินหลบหนีไปอยู่ในเขตใกล้เคียงแล้ว
นักรบกลุ่มตาลีบันยึดพื้นที่เมืองซานกิน ในจังหวัดทางใต้ของประเทศอัฟกานิสถานได้เกือบทั้งหมดแล้วเมื่อวันพุธ หลังจากต่อสู้กับกองทัพรัฐบาลมาหลายวัน
กลุ่มก่อการร้าย,ตาลีบัน,เมืองซานกิน,จังหวัดเฮลมานด์,อัฟกานิสถาน,ยึดเมือง,กองทัพรัฐบาล,ข่าว,ข่าวต่างประเทศ,ไทยรัฐออนไลน์